n_a

Bwana Shida alizaliwa katika mtaa wa Mashaka mjini Nakuru. Alipozaliwa, Bwana mdogo alilelewa vyema na wazazi wake Bw. na Bi. Faraja. Ama kwa hakika, maisha yake ya utotoni yalikuwa ya halua na tende.

Katika maisha yake ya shuleni, Shida alikuwa mtoto mwadilifu na aliyetunukiwa na ubongo. Darasani. Shida alikuwa wembe katika kila somo. Kutokana na juhudi zake za duduvule agotaye shina la mti, kila mja shuleni alivutiwa naye. 

Kadri miaka ilivyoendelea kusonga ndivyo Shida ailivyoendelea kujifunga nira. Kwake yeye alielewa kuwa ajizi ni nyumba ya njaa. Hivyo basi walipofanya mtihani wao wa kitaifa alitia fora zaidi gatuzini. Kutokana na alama nzuri, Shida alituzwa na waja wote ambao walikuja kusherehekea ushindi wake kwao kijijini. Kwa hakika karamu ambayo iliandaliwa ilikuwa ya ndovu kumla mwanawe. 

Baada ya majuma mawili barua za kuwasajili wanafunzi wa kidato cha kwanza hadi cha nne. Baada ya miaka minne katika shule ya upili, matokeo yalikuwa ya kuridhisha mno! Shida alizoa daraja la A katika masomo yote kwa jumla. Naam, mkokoto wa jembe si bure yao. 

Muda si muda, Bwana Shida aliitwa katika Chuo Kikuu cha Kenyatta kusomea shahada ya itikisadi. Katika chuo kikuu, maisha yalionekana kuwa shwari bila shari. Chuoni kulikuwa na uhuru wa kufanya chochote alichotaka. Laiti Bw. Shida angetambua kile ambacho kingemsibu..... 

Kufikia mwishoni mwa mwaka wa pili, hali yake Shida ilianza kuingia doa. Alianza kuugua kila mara. Hali hii iliendelea hadi hali ikawa si hali tena. Maji yalizidi unga. Chambilecho wahenga, kupanda mchongoma kushuka ndiyo ngoma. 
Kwa wote waliomjua Shida walikosa kuamini macho yao. Ugonjwa ulimla na kumguguna namna mchwa walavyo gogo la mti. Hakika uele wake ulikuwa dhihirisho tosha la upungufu wa matibabu nchini. Ulikuwa ni ugonjwa wa siku nyingi. Japo alisafiri mbali na karibu kutafuta tiba, matumaini yake yalifika hatima.
 
Alipofika mwaka wa tatu chuoni, Shida alilemewa kabisa na shughuli za masomo. Aghalabu alishinda hospitalini kisa na maana alikuwa na nyondenyonde nyingi. Mwili wote ulijaa mabaka ungedhani ni jangwa la sahara. 
Kijijini watu wengi aliomfahamu Shida walikuwa wamepigwa na butwaa wasiwe na la kufanya. Hakuna mja yeyote aliyetaka kuzungumzia kuhusu jambo lililomfika mwanachuo huyo. 

Ingawa watu walionekana kujawa na wasiwasi kuhusu hulka na mienendo ya vijana wa kijijini, ilibainika kuwa pana haja ya kila mmoja kuwa na maadili katika jamii. Ndiposa wakasema, tahadhari kabla ya hatari.